
สำนักงานปลัด
องค์การบริหารส่วนตำบลห้วยยูง
อำเภอเหนือคลอง   จังหวัดกระบี่

			คู่มือการปฏิบัติการร้องเรียน / ร้องทุกข์
องค์การบริหารส่วนตำบลห้วยยูง
๑. หลักการและเหตุผล
พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ. ๒๕๔๖ ได้กำหนดแนวทาง ปฏิบัติราชการมุ่งให้เกิดประโยชน์สุขแก่ประชาชนโดยยึดประชาชนเป็นศูนย์กลาง เพื่อตอบสนองความต้องการของประชาชน ให้เกิดความผาสุกและความเป็นอยู่ที่ดีของประชาชน เกิดผลสัมฤทธิ์ต่องานบริการมีประสิทธิภาพและเกิดความคุ้มค่าในการให้บริการ ไม่มีขั้นตอนปฏิบัติงานเกินความจำเป็น มีการปรับปรุงภารกิจให้ทันต่อสถานการณ์ประชาชนได้รับการอำนวยความสะดวกและได้รับการตอบสนองความต้องการ และมีการประเมินผลการให้บริการสม่ำเสมอ
๒. การจัดตั้งศูนย์ดำรงธรรมองค์การบริหารส่วนตำบลห้วยยูง
ตามประกาศ คณะรักษาความสงบแห่งชาติฉบับที่ ๙๖/๒๕๕๗ เมื่อวันที่ ๑๗ กรกฎาคม ๒๕๕๗ เรื่อง การจัดตั้งศูนย์ดำรงธรรมเพื่อเพิ่มประสิทธิภาพการบริหารงานระดับจังหวัด และให้องค์กรปกครองส่วนท้องถิ่นทุกองค์กร จัดตั้งศูนย์ดำรงธรรมท้องถิ่น โดยให้ศูนย์ดำรงธรรมองค์การบริหารส่วนตำบลห้วยยูง อยู่ภายใต้กำกับดูแลของศูนย์ดำรงธรรมจังหวัดกระบี่  จัดตั้งเพื่อเป็นศูนย์ในการรับเรื่องราวร้องทุกข์และให้บริการข้อมูลข่าวสาร ให้คำปรึกษารับเรื่องปัญหาความต้องการ และข้อเสนอแนะของประชาชน
๓. สถานที่ตั้ง
ตั้งอยู่ ณ สำนักงานองค์การบริหารส่วนตำบลห้วยยูง  ตำบลห้วยยูง  อำเภอเหนือคลอง  จังหวัดกระบี่
๔. หน้าที่ความรับผิดชอบ
เป็นศูนย์กลางในการรับเรื่องราวร้องทุกข์และให้บริการข้อมูลข่าวสาร ให้คำปรึกษารับเรื่องปัญหาความต้องการ และข้อเสนอแนะของประชาชน 
๕. วัตถุประสงค์
๑.  เพื่อให้การดำเนินงานจัดการข้อร้องเรียนร้องทุกข์  ของศูนย์ดำรงธรรม  องค์การบริหารส่วนตำบลห้วยยูงมีขั้นตอน/กระบวนการ และแนวทางในการปฏิบัติงานเป็นมาตรฐานเดียวกัน
๒.เพื่อให้มั่นใจว่าได้มีการปฏิบัติตามข้อกำหนด ระเบียบหลักเกณฑ์เกี่ยวกับการจัดการข้อร้องเรียนที่กำหนดไว้อย่างสม่ำเสมอ และมีประสิทธิภาพ 
๖. คำจำกัดความ
ผู้รับบริการ                     =   ผู้ที่มารับบริการจากส่วนราชการและประชาชนทั่วไป 
ผู้มีส่วนได้ส่วนเสีย           =  ผู้ที่ได้รับผลกระทบ ทั้งทางตรงและทางอ้อมจากการดำเนินการของส่วนราชการ เช่น ประชาชนในชุมชนเขตองค์การบริหารส่วนตำบลห้วยยูง
การจัดการข้อร้องเรียน = มีความหมายครอบคลุมถึงการจัดการในเรื่องข้อร้องเรียน  ข้อเสนอแนะ/ ข้อคิดเห็น/คำชมเชย/การสอบถามหรือร้องขอข้อมูล
ผู้ร้องเรียน                   = ประชาชนทั่วไป / ผู้มีส่วนได้เสียที่มาติดต่อยังศูนย์ดำรงธรรมองค์การบริหารส่วนตำบลห้วยยูง  ผ่านช่องทางต่างๆ โดยมีวัตถุประสงค์ครอบคลุมการ ร้องเรียน/การให้ข้อเสนอแนะ/การให้ข้อคิดเห็น/การชมเชย/การร้องขอข้อมูล  
ช่องทางการรับข้อ          = ช่องทางต่างๆ ที่ใช้ในการรับเรื่องร้องเรียน เช่น ติดต่อด้วยตนเอง
ร้องเรียน  ทางโทรศัพท์/ เว็บไซต์  WWW.HUAYYUNG.GO.TH.
เจ้าหน้าที่                     =  เจ้าหน้าที่ผู้รับผิดชอบจัดการข้อร้องเรียนของหน่วยงาน
ข้อร้องเรียน                 =  แบ่งเป็นประเภทต่างๆ เช่น
                                           - ข้อคิดเห็น ข้อเสนอแนะ คำชมเชย สอบถามหรือร้องขอข้อมูล
                                           - การร้องเรียนเกี่ยวกับคุณภาพและการให้บริการของหน่วยงาน
                                           - การร้องเรียนเกี่ยวกับความไม่โปร่งใสของการจัดซื้อจัดจ้าง เป็นต้น
 ๗. ขั้นตอนการปฏิบัติงาน
การแต่งตั้งผู้รับผิดชอบจัดการข้อร้องเรียนของหน่วยงาน
๑. จัดตั้งศูนย์/จุดรับข้อร้องเรียนของหน่วยงาน
๒. จัดทำคำสั่งแต่งตั้งคณะกรรมการดำเนินการ
๓. แจ้งผู้รับผิดชอบตามคำสั่งองค์การบริหารส่วนตำบลห้วยยูงทราบ  เพื่อความสะดวกในการประสานงาน







๘. การรับและตรวจสอบข้อร้องเรียนจากช่องทางต่างๆ
ดำเนินการรับและติดตามตรวจสอบข้อร้องเรียนที่เข้ามายังหน่วยงานจากช่องทางต่างๆโดยมีข้อปฏิบัติตามที่กำหนด ดังนี้
	ช่องทาง
	ความถี่ในการ
ตรวจสอบช่องทาง
 
	ระยะเวลาดำเนินการ
รับข้อร้องเรียน เพื่อ
ประสานหาทางแก้ไข
	หมายเหตุ
 

	ร้องเรียนด้วยตนเอง ณ
ศูนย์ดำรงธรรมองค์การบริหารส่วนตำบลห้วยยูง
	ทุกครั้งที่มีผู้ร้องเรียน
	ภายใน  ๑ วันทำการ
	-
 

	ร้องเรียนผ่านเว็บไซต์ WWW.HUAYYUNG.GO.TH
องค์การบริหารส่วนตำบลห้วยยูง
	ทุกวัน
	ภายใน  ๑ วันทำการ
	-

	ร้องเรียนทางโทรศัพท์   081 - 2729116
075 - 656140
	ทุกวัน
	ภายใน  ๑ วันทำการ
	-
 


๙. การบันทึกข้อร้องเรียน
๑.  กรอกแบบฟอร์มบันทึกข้อร้องเรียน โดยมีรายละเอียด คือ ชื่อ –  สกุล ผู้ร้องเรียน ที่อยู่ หมายเลขติดต่อกลับ เรื่องร้องเรียน และสถานที่เกิดเหตุ 
๒. ทุกช่องทางที่ มีการร้องเรียน เจ้าหน้าที่ ต้องบันทึกข้อร้องเรียนลงบนสมุดบันทึกข้อร้องเรียน
๑๐. การประสานหน่วยงานเพื่อแก้ไขข้อร้องเรียนและการแจ้งกลับผู้ร้องเรียน
          -  กรณีเป็นการขอข้อมูลข่าวสาร ประสานหน่วยงานผู้ครอบครองเอกสารเจ้าหน้าที่ ที่เกี่ยวข้อง เพื่อให้ข้อมูลแก่ผู้ร้องขอได้ทันที 
-  ข้อร้องเรียน ที่เป็นการร้องเรียนเกี่ยวกับคุณภาพการให้บริการของหน่วยงาน เช่น ไฟฟ้า สาธารณะดับ การจัดการขยะมูลฝอย ตัดต้นไม้กลิ่นเหม็นรบกวน เป็นต้น จัดทำบันทึกข้อความเสนอไปยังผู้บริหารเพื่อสั่งการหน่วยงานที่เกี่ยวข้อง โดยเบื้องต้นอาจโทรศัพท์แจ้งไปยังหน่วยงานที่เกี่ยวข้อง 
-  ข้อร้องเรียน  ที่ไม่อยู่ในอำนาจความรับผิดชอบขององค์การบริหารส่วนตำบลห้วยยูง        ให้ดำเนินการประสาน แจ้งหน่วยงานภายนอกที่เกี่ยวข้อง เพื่อให้เกิดความรวดเร็วและถูกต้องชัดเจนในการแก้ไขปัญหาต่อไป
- ข้อร้องเรียนที่ส่งผลกระทบต่อหน่วยงาน เช่น กรณีผู้ร้องเรียนทำหนังสือร้องเรียนความไม่โปร่งใสในการจัดซื้อจัดจ้าง ให้เจ้าหน้าที่จัดทำบันทึกข้อความเพื่อเสนอผู้บริหารพิจารณาสั่งการไปยังหน่วยงานที่รับผิดชอบเพื่อดำเนินการตรวจสอบและแจ้งผู้ร้องเรียนต่อไป
๑๑. ติดตามการแก้ไขข้อร้องเรียน
ให้หน่วยงานที่เกี่ยวข้อง รายงานผลให้ทราบภายใน ๕ วันทำการ เพื่อเจ้าหน้าที่ศูนย์ฯจะได้แจ้งผู้ร้องเรียนทราบต่อไป
๑๒.การรายงานผลการจัดการข้อร้องเรียนของหน่วยงานให้ศูนย์ดำรงธรรมองค์การบริหารส่วนตำบลห้วยยูง 
          - รวบรวมและรายงานสรุปการจัดการข้อร้องเรียนประจำไตรมาส โดยรายงานให้ศูนย์ดำรงธรรมองค์การบริหารส่วนตำบลห้วยยูง ทราบทุกไตรมาส
          - รวบรวมรายงานสรุปข้อร้องเรียน หลังจากสิ้นปีงบประมาณ เพื่อนำมาวิเคราะห์การจัดการข้อร้องเรียนในภาพรวมของหน่วยงาน เพื่อใช้เป็นแนวทางในการแก้ไข ปรับปรุง พัฒนาองค์กรต่อไป
๑๓. มาตรฐานงาน
การดำเนินการแก้ไขข้อร้องเรียนให้แล้วเสร็จ ภายในระยะเวลาที่กำหนด 
 - กรณีได้รับเรื่องร้องเรียน จากช่องทางการร้องเรียน เช่น ร้องเรียนด้วยตนเอง /จดหมาย/เว็บไซต์ /โทรศัพท์/  ให้ศูนย์ฯ ดำเนินการตรวจสอบและพิจารณาส่งเรื่องต่อให้หน่วยงานที่เกี่ยวข้อง ดำเนินการแก้ไขเรื่องร้องเรียนให้แล้วเสร็จภายใน ๑๕  วันทำการ
๑๔. แบบฟอร์ม
          - แบบฟอร์มใบรับแจ้งเหตุเรื่องราวร้องทุกข์
๑๕. จัดทำโดย
ศูนย์ดำรงธรรมองค์การบริหารส่วนตำบลห้วยยูง สำนักงานองค์การบริหารส่วนตำบลห้วยยูง อำเภอเหนือคลอง   จังหวัดกระบี่
เบอร์โทรศัพท์ 075 – 656140  ,081 - 2729116
• เบอร์โทรสาร   075 - 656140
• เว็บไซต์ www.huayyung.go.th.

องค์การบริหารส่วนตำบลห้วยยูง
อำเภอเหนือคลอง   จังหวัดกระบี่






โครงการประเมินคุณภาพคุณธรรมและความโปร่งใส
การดำเนินงานขององค์กรปกครองส่วนท้องถิ่น
จังหวัดกระบี่
ประจำปีงบประมาณ  2558

